stanford-oval/wikipedia huggingface dataset:
Mark Ryan
Ura

Ryan aloitti näyttelemisen 1970-luvulla tehden useita musikaaleja Lontoossa ja jatkoi esiintymisiään aina 1990-luvulle asti jolloin hän teki teatteri kiertueita myös Euroopassa.
Televisioon Ryan päätyi vuonna 1982 elokuvassa Iskuryhmä S.A.S., jonka jälkeen hän näytteli Nasir nimistä hahmoa televisiosarjassa Robin of Sherwood vuosina 1984–1986. Sarjan jälkeen Ryan teki vierailevia esiintymisiä eri televisiosarjoissa, kuten Taistelupari, Elämä käsissä, Sairaalaelämää, Frasier ja Alias. Hän myös esiintynyt elokuvissa, kuten Korsikan veljekset, Oopperan kummitus, Tuomiopäivän tykki, Charlien enkelit ja Transformers, johon Ryan tuli alun perin suunnittelemaan useiden robottien puhetta ja niiden muotoilua elokuvaan. Lopuksi elokuvan ohjannut Michael Bay antoi hänelle Bumblebeen ääniroolin elokuvan loppupuolella. Ryan oli myös mukana elokuvaan pohjautuvassa videopelissä Transformers: The Game Ironhiden äänenä. Vuonna 2009 hän antoi äänensä Jetfirelle elokuvassa Transformers: Kaatuneiden kosto ja vuonna 2014 Lockdownille elokuvassa Transformers – Tuhon aikakausi.
Aiheesta muualla

TV.com (Arkistoitu – Internet Archive)
Markuksen kirkko

| Markuksen kirkko Markus kirke |
| --- | --- |
 Kirkko nähtynä Ullevålsveienin puolelta.
Sijainti:  Schwensens gate 9C Oslo
Seurakunta:  Jesus Church -helluntaiseurakunta
Rakentamisvuosi:  1927
Suunnittelija:  Sverre Knudsen
Istumapaikkoja:  520
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Markuksen kirkko (norj. Markus kirke) on Oslossa St. Hanshaugenin kaupunginosassa sijaitseva kirkkorakennus, joka valmistui vuonna 1927 ja oli Markuksen seurakunnan pääkirkko vuoteen 2013, jolloin seurakunta lakkautettiin. Nykyisin rakennusta vuokraa Jesus Church -niminen helluntaiseurakunta. Markuksen kirkko on rakenteeltaan kolmilaivainen pitkäkirkko.
Kirkkosali 1930-luvulla.
Aiheesta muualla

Kuvia tai muita tiedostoja aiheesta Markuksen kirkko Wikimedia Commonsissa
Mark Rummukainen

| Mark Rummukainen |
| --- | --- |

Henkilötiedot
Syntynyt: 19. helmikuuta 1982 (ikä 42) Canberra, ACT, Australia
Kansalaisuus:   Australia
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  103 kg
Seura
Seura:  Canberra Knights
Sarja:  AIHL
Pelinumero:  12
Pelaajaura
Pääsarjaura:  2000–
Aik. seurat:  HC Storm (II-div.) Brisbane Blue Tongues (AIHL)
Mark Rummukainen (s. 19. helmikuuta 1982 Canberra, Australia) on australialainen jääkiekkopuolustaja, joka pelaa AIHL-joukkue Canberra Knightsissa. Isokokoinen Rummukainen laukoo oikealta. Hänen isänsä on lähtöisin Suomesta.
Ura > Seuraura

Rummukainen pelasi AIHL-liigaa Canberra Knightsin mukana ensimmäisen kerran vuonna 2000. Kaudella 2002–2003 Rummukainen kävi pelaamassa Suomessa II-divisioonaa vaasalaisen HC Stormin joukkueessa, mutta hän palasi siellä pelatun kauden jälkeen Knightsiin. Vuosina 2005–2007 Rummukainen pelasi Brisbane Blue Tonguesin riveissä, mutta tämän jälkeen hän palasi taas Knightsiin.
Ura > Maajoukkueura

Rummukainen edusti Australiaa II-divisioonan MM-kilpailuissa joka vuosi vuosina 2001–2011, paitsi vuonna 2009, jolloin Australia pelasi I-divisioonassa. Hän voitti lohkokultaa vuosina 2008 ja 2011, lohkohopeaa vuosina 2005, 2007 ja 2010 sekä lohkopronssia vuosina 2001 ja 2006. Vuonna 2012 Rummukainen edusti Australiaa sarjatasoa ylempänä I-divisioonan B-lohkossa, mutta joukkue putosi kuitenkin turnauksen päätteeksi takaisin II-divisioonaan. Kahdessa viimeisimmässä MM-turnauksessa hän on toiminut Australian varakapteenina.
Rummukainen pelasi myös alle 20-vuotiaiden D-sarjan MM-kilpailuissa vuonna 2000 ja III-divisioonan MM-kilpailuissa vuonna 2001.
Martha’s Vineyard

Martha's Vineyardin kartta. Saari on lähes kolmionmuotoinen, ja sen pituus on noin 33 kilometriä.
Gay Headin kalliot Martha's Vineyardilla.
Martha's Vineyard on saari Cape Codin etelärannikolla Yhdysvalloissa. Saaren pinta-ala on 231,7 km², ja sillä asuu noin 15 000 ihmistä. Arkipuheessa siitä käytetään nimitystä "The Vineyard". Chappaquiddick Island sijaitsee Martha's Vineyardin itäpuolella.
Saari kuuluu Massachusettsin osavaltioon ja muodostaa suuren osan Dukesin piirikuntaa, loppuosan muodostavat Cuttyhunk Island ja Elizabethinsaaret sekä Nomans Land -saari. Martha's Vineyardilla asui varhaisin tunnettu kuurojen yhteisö, joka kehitti oman viittomakielen murteen. Nykyisin saari tunnetaan kesäasukkaista, mutta kiinteä asutus on lisääntynyt huomattavasti 1960-luvulta alkaen, vaikka saarelle pääsee vain veneellä tai lentäen.
Steven Spielberg kuvasi saarella elokuvan Tappajahai.
Marktl

| Marktl |
| --- | --- |

 vaakuna
 Marktl
 Koordinaatit: 48°15.2′N, 12°50.6′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  Altötting
Hallinto:  
 – Pormestari:  Benedikt Dittmann
Pinta-ala:  
 – Kokonaispinta-ala:  27,74 km²
Korkeus:  360 m
Väkiluku (31.12.2020):  2 790
 – Väestötiheys:  101 as./km²
 
 www.marktl.de  
Infobox OKVirheellinen NIMI-arvo: 
Marktl on kunta Altöttingin piirikunnassa Baijerin osavaltiossa Saksassa. Se sijaitsee Inn-joen läheisyydessä. Kunnan pinta-ala on 27,74 neliökilometriä ja sen väkiluku oli vuoden 2020 lopussa 2 790. Historialtaan Marktl am Inn ulottuu aina 1200-luvulle saakka. Nykypäivänä paikkakunta lienee tunnetuin entisen paavin Benedictus XVI:n eli Joseph Ratzingerin synnyinpaikkana.
Aiheesta muualla

Kunnan kotisivut (saksaksi)
Kuvia tai muita tiedostoja aiheesta Marktl Wikimedia Commonsissa
Messiermaraton

Messiermaraton on tähtitieteen harrastajien järjestämä yhden yön kestävä kisa, jonka tarkoituksena on havaita mahdollisimman monta Messier-kohdetta. Yhteensä Messier-kohteita on 110. Suomessa täydellinen Messiermaraton ei ole mahdollinen, koska monet kohteet ovat liian etelässä. Messiermaratonia on paras yrittää maaliskuun loppupuolella, ja lisäksi voi myös yrittää hyödyntää Suomen pitkiä, pimeitä joulu-tammikuun öitä.
Magnum Music

Magnum Music Oy on MagnumLive Oy:n levymerkki, joka kustantaa ja julkaisee suomalaista musiikkia. Magnum Music on keskittynyt erityisesti suomalaiseen musiikkiin. Magnum Musicin verkkokauppa on Extrashop.
Toiminta

Magnum Music kuuluu Magnum-viihdekonserniin. Muut Magnum-konsernin yritykset ovat:
Magnum Live Oy: ohjelma- ja tapahtumatoimisto.
RMC Light&Sound Oy: tapahtumien tekninen toteuttaja, valo-, ääni-, kuva- ja lavatekniikka.
Lakeus Sound Oy
Levy-yhtiö Magnum Music on tuottanut mm. äänilevyt:
Amadeus Lundberg: Puhu minulle rakkaudesta
Amadeus Lundberg: Vain rakkaus
Saija Tuupanen: On onni siinä
Tommi Soidinmäki: Yhdeksäs elämä
Parhaat-kokoelmat: Finlanders, Taikakuu, Sinitaivas, Souvarit, Syke
Teuvo Oinas: Tähtiä täynnä
Sinitaivas: Totta ja kaunista
Kai Jämsä: Yksi mua vain odottaa
Kuunkuiskaajat: Suomen Euroviisuvoittaja 2010
Jukka Lampela: Sun luo
Pekkaniskan Pojat: Tanssimusiikkia, Ystävälle, Keinuvat kengät
Kari Vepsä: Nyt on tanssin aika
Arja Koriseva: Nauran ja rakastan
ja useita muita.
Aiheesta muualla

MagnumLive Oy:n sivusto
Extrashop
Madinat al-Shaab

| Madinat al-Shaab |
| --- | --- |
 Madinat al-Shaab
 Koordinaatit: 12°50′09″N, 44°55′36″E 
Valtio:   Jemen
Maakunta:  Aden
Infobox OKVirheellinen NIMI-arvo: 
Madinat al-Shaab on kaupunki Jemenissä Adenin maakunnassa. Madinat al-Shaab on uusi varta vasten rakennettu kaupunki ja se oli aikanaan brittien alaisen Etelä-Arabian federaation pääkaupunki.
Maantiede

Madinat al-Shaab sijaitsee Jemenin rannikolla Adenin maakunnassa Adenin kaupungista Pikku-Adeniin kulkevan tien varrella Adenin sataman länsiosassa.
Historia

Madinat al-Shaab on suhteellisen uusi kaupunki. Se on perustettu paikalla aikanaan sijainneen pienen kylän kohdalle vuonna 1959. Kaupungin nimi oli alun perin al-Ittahad ja se palveli brittien alaisen Eteläisten arabiemiraattien federaation ja myöhemmän Etelä-Arabian federaation pääkaupunkina 1950-luvulta vuoteen 1967. Tästä huolimatta uuden kaupungin rakennuttaminen valmistui vain osittain. Kun Etelä-Arabian federaatio romahti ja sen tilalle perustettiin Jemenin demokraattinen kansantasavalta eli Etelä-Jemen vuonna 1967, kaupunki sai nykyisen nimensä Madinat al-Shaab, eli "kansan kaupunki". Madinat al-Shaab ei ole sittemmin juurikaan kehittynyt, mutta sen alueella on edelleen valtion virastoja ja Adenin yliopiston rakennuksia.
Lasten päivähoito

Lapsia päivähoidossa
Lasten päivähoito tarkoittaa lapsen hoitoa päivällä jonkun muun kuin lapsen huoltajan hoivissa. Suomessa päivähoidon nykyinen nimitys on varhaiskasvatus.
Päivähoito Suomessa > Oikeus päivähoitoon

Suomessa kaikki alle kouluikäiset lapset ovat vanhempien äitiys- ja isyysloman päätyttyä oikeutettuja kunnan järjestämään päivähoitoon. Päivähoitolain mukaan päivähoidon tehtävä on tarjota vanhemmille tukea kasvatustehtävässä ja varmistaa, että vanhemmat pystyvät edistämään lapsen persoonallisuuden tasapainoista kehitystä. Kunnan velvollisuus on järjestää lapsille hoitoa myös iltaisin, öisin ja viikonloppuisin, jos vanhempien työ tai opiskelu sitä edellyttää.
Varhaiskasvatuksen dosentti Marjatta Kalliala ehdottaa kotona olevien vanhempien subjektiivisen päivähoito-oikeuden rajoittamista puolipäiväiseksi, koska se olisi parempi lapsille.
OECD-maista Suomessa on keskimääräistä suurempi varhaiskasvatuksen julkinen rahoitus ja korkein henkilöstömäärä alle 3-vuotiaille: vain neljä lasta yhtä aikuista kohden. Moitteita tulee siitä, että 3- ja 5-vuotiaista vain pieni osa on varhaiskasvatuksen piirissä, ja nuoria, etenkin miehiä, pitäisi houkutella alalle.
Päivähoito Suomessa > Hoitomuotoja

Päivähoito voi tarkoittaa kunnallisessa tai yksityisessä päiväkodissa tapahtuvaa päivähoitoa tai perhepäivähoitoa. Yksityinen päiväkoti voi joko tarjota päivähoitopalveluja suoraan perheille tai kunta voi hankkia niitä ostopalveluna. Perhepäivähoitaja hoitaa lapsia omassa kodissaan tai lasten kotona. Yhdellä perhepäivähoitajalla saa olla hoidossaan enintään neljä alle kouluikäistä lasta kokopäivähoidossa ja sen lisäksi esikoulua tai koulua käyvä lapsi, joka on osapäivähoidossa. Hoitajan omat alle kouluikäiset lapset lasketaan mukaan hoidettavien lasten lukumäärään.
Kaikissa kymmenessä tutkitussa Etelä-Suomen kunnassa perhepäivähoito sai vieläkin myönteisempiä arvioita kuin päiväkodit. Tohtori Jyrki Reunamon mukaan perhepäivähoito näyttäisi olevan tasokasta.
Dosentti Kalliala arvostelee äskeistä perhepäivähoitajien työajan rajoittamista, koska sen vuoksi lapset joutuvat tyypillisesti joka 8. viikko varahoitopaikkaan, mitä Kalliala pitää lapsille haitallisena: lasten suojeleminen olisi tärkeämpää kuin aikuisten.
Jyväskyläläisen kehityspsykologiaan erikoistuneen psykologian tohtori Anna Rönkän mukaan lastenhoitomuodolla ei useimpien tutkimusten mukaan ole väliä, vain hoidon laatu ratkaisee. Hyvää ja huonoa hoitoa on tarjolla sekä kotona että päivähoidossa.
Professori Bengt-Erik Anderssonin ja Kerstin Stranderin ruotsalainen pitkittäistutkimus viittasi siihen, että päivähoito olisi hyvä aloittaa mahdollisimman nuorena, jotta lapsen menestyisivät mahdollisimman hyvin kouluiässä. Regressiomallissa oli huomioitu useita muitakin menestykseen vaikuttavia taustatekijöitä. Yliopistonlehtori Erja Rusanen vastustaa tehtyjä tulkintoja ja huomauttaa, että nuorena aloittaneet lapset ovat ehkä muiden(kin) tekijöiden osalta valikoituneita. Hänen mukaansa myös menestyserot katosivat aikuisina. Rusanen korostaa muiden tekijöiden kuten vanhempien koulutustason merkitystä. Tiedetoimittaja Marko Hamilon mukaan tutkimusta ei ilmeisesti ole julkaistu tieteellisessä lehdessä.
Päivähoito Suomessa > Maksut ja tuet

Kunnan perimä varhaiskasvatuksen asiakasmaksu on tällä hetkellä (1.8.2016 alkaen) 27-290 euroa kuukaudessa. Tuen suuruuteen vaikuttavat perheen tulot ja lasten määrä. Kaikkein pienituloisimmilta maksua ei peritä. Alle kolmevuotiaan lapsen kotihoitoa tuetaan taloudellisesti Kelan maksamalla kotihoidontuella.
Päivähoito Suomessa > Kustannukset

Päiväkotihoito maksoi Suomessa keskimäärin 1000 euroa kuukaudessa lasta kohden (2010). Nuorimmat lapset ovat kalleimpia.
Isoissa kaupungeissa kotihoito maksoi 4958 ja yksityisen hoidon tuki 5353 euroa vuodessa lasta kohden, kunnalliset hoitomuodot noin tuplasti (9 449 - 11 184 euroa vuodessa) ilman vyörytyseriä eli osuuksiaan kuntien yleishallintomenoista. Yleensä vyörytyseriä ei esitetä vertailuissa.
Henkilökunnan kelpoisuusehdot

JHL:n puheenjohtaja ja koulutuspoliittinen asiantuntija arvostelivat vuonna 2018 tehtyä hallituksen esitystä uudeksi varhaiskasvatuslaiksi. Siinä kahdella kolmesta päiväkodin työntekijästä pitäisi olla lastentarhanopettajan kelpoisuus, kun nyt se on kolmannekselle. Lastenhoitajien määrä puolitettaisiin, kun se on nyt 60 % eli 24 000. Todennäköisesti edes vuoteen 2030 mennessä ei saataisi tarpeeksi päteviä opettajia ja lastenhoitajien palkkaaminen pitäisi lopettaa jo nyt. Alalle valmistuvat lastenohjaajat ja lähihoitajat jäisivät vaille töitä, vaikka alalla on jo nyt työvoimapula.
JHL:n mielestä vaatimustason kiristyksen sijaan pitäisi puuttua ryhmäkokojen suuruuteen ja työntekijöiden jaksamiseen, koska ne ovat pääongelmat. Se ei estä kouluttamasta enemmän lastentarhanopettajia.
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Näkökulmia päivähoitoon vuosikymmenten varrelta
Martha Washington

| Martha Washington |
| --- | --- |

Yhdysvaltain ensimmäinen nainen
 30. huhtikuuta 1789 – 4. maaliskuuta 1797  
Seuraaja:  Abigail Adams
Henkilötiedot
Syntynyt: 13. kesäkuuta 1731 Chestnut Grove, Virginia, Brittiläinen Amerikka
Kuollut: 22. toukokuuta 1802 (70 vuotta) Mount Vernon, Virginia, Yhdysvallat
Puoliso:  Daniel Parke Custis (vih. 1750; k. 1757)  George Washington (vih. 1759; k. 1799)
Lapset:  Daniel Frances John Martha
Tiedot
 Nimikirjoitus
Martha Washington (o.s. Dandridge, 13. kesäkuuta 1731 – 22. toukokuuta 1802) oli Yhdysvaltain ensimmäisen presidentin George Washingtonin vaimo vuodesta 1759 lähtien. Avioliitto oli Martha Washingtonin toinen. Pariskunnalla ei ollut yhteisiä lapsia, mutta heillä oli neljä lasta Marthan aiemmasta avioliitosta Daniel Parke Custisin kanssa. Elämänsä aikana Martha osti yli 80 orjaa Mount Vernonin plantaasille. Yksi selitys sille miksei parilla ollut omia lapsia on se, että George Washington olisi ollut steriili.
Kirjallisuutta

Fraser, Flora: The Washingtons: George and Martha. “Join’d by Friendship, Crown’d by Love”.  New York:  Alfred A. Knopf, 2015.  ISBN 978-0-307-27278-2.
Wikimedia Commonsissa on kuvia tai muita tiedostoja aiheesta .
Martha Tilton

| Martha Tilton |
| --- | --- |

Henkilötiedot
Syntynyt: 14. marraskuuta 1915 Corpus Christi, Texas
Kuollut: 8. joulukuuta 2006 (91 vuotta) Brentwood, Kalifornia
Ammatti:  laulaja
Muusikko
Tyylilajit:  swing 
Levy-yhtiöt:  Capitol Records 
Aiheesta muualla
www.marthatilton.com
  [ Muokkaa Wikidatassa ] [ ohje ]  
Martha Tilton (14. marraskuuta 1915 Corpus Christi, Texas – 8. joulukuuta 2006 Brentwood, Kalifornia) oli yhdysvaltalainen laulaja. Hän esiintyi Los Angelesin paikallisilla radioasemilla 1930-luvun puolivälissä. Tilton esiintyi useiden yhtyeiden solistina, kunnes 1937 hän sai vakituisen kiinnityksen Benny Goodmanin orkesterin laulajaksi. Hän esiintyi Goodmanin kanssa kahden vuoden ajan ja oli mukana yli neljälläkymmenellä levytyksellä, joiden joukossa olivat myyntilistojen kärkipaikalle nousseet ”And the Angels Sing” ja ”I Let a Song Go Out of My Heart”.
Toisen maailmansodan aikana Tilton esiintyi sotilastukikohdissa yhdessä Jack Bennyn kanssa ja solmi levytyssopimuksen Capitol Recordsin kanssa. Hänen menestyskappaleihinsa kuuluivat muun muassa ”I’ll Walk Alone”, ”I Should Care” ja ”Stranger in Town”. 1940- ja 1950-luvuilla Tilton esiintyi säännöllisesti radiossa yhdessä muun muassa Dick Powellin, Paul Whitemanin ja Milton Berlen kanssa. Tilton esiintyi myös joissain elokuvissa. Niiden joukossa on muun muassa hänen entisestä työtoveristaan kertova Rytmin kuningas – Benny Goodman (1955).
Aiheesta muualla

Martha Tilton Internet Movie Databasessa. (englanniksi)
Muistokirjoitus The Guardianissa (englanniksi)
Mahlun Maapallopatsas
Aiheesta muualla

Kuvia maapallopatsaasta Flickrissä
Matti ja maapallopatsas - Saarijärven museo (Arkistoitu – Internet Archive)
Saarijärven museo: Julkiset veistokset ja muistomerkit (Arkistoitu – Internet Archive)
Rutas-Mattia käsittelevä pro-gradu-sivusto[vanhentunut linkki]
Ylen Elävä arkisto: Rutas-Matti, mies maailmanrauhan asialla
Maj-Britt Wikström-Nikander

Maj-Britt Wikström-Nikander (s. 21. elokuuta 1949 Helsinki) on suomalainen kirjailija ja sarjakuvataiteilija. Hän on julkaissut yhdeksän kaunokirjallista teosta. Wikström-Nikander on saanut Vihdin kunnan kulttuuristipendin ja SAK:n kulttuuristipendin.
Wikström-Nikander voitti vuonna 2008 Taideseura Lakeuden ja Suomen Kirjallisuusterapiayhdistyksen järjestämän valtakunnallisen sarjakuvakilpailun, jonka aiheena oli pelko.
Wikström-Nikander on asunut vuodesta 1981 Vihdin Nummelassa. Hänellä on kolme lasta. Hän on ollut Vihdin kunnanvaltuuston varajäsen vuosina 1996–1999.
LaGrange

| LaGrange |
| --- | --- |
 Historiallista keskustaa.
 LaGrange ja Troupin piirikunta Georgian kartalla
 LaGrange
 Koordinaatit: 33°2′12″N, 85°1′55″W 
Valtio:   Yhdysvallat
Osavaltio:  Georgia
Piirikunta:  Troup
Väkiluku (2010):  29 588
 
 www.lagrange-ga.org 
Infobox OKVirheellinen NIMI-arvo: 
LaGrange on kaupunki Yhdysvaltojen Georgian osavaltion Troupin piirikunnassa. Sen asukasluku oli vuoden 2010 väestönlaskennan mukaan 29 588.
Maantiede

LaGrange sijaitsee Georgian osavaltiossa vuorialueen eli Piedmontin juurella Troupin piirikunnassa.
Historia

LaGrangen kaupunkisuunnitelman laati Samuel Reid vuonna 1828. Nimi saatiin eversti Julius Caesar Alfordilta, ilmeisesti koska hän oli kuullut Gilbert du Motier de Lafayetten maininneen Länsi-Georgian maisemien muistuttavan hänen vaimonsa kotitilaa LaGrangea Ranskassa.
Sen varhainen siirtolaisasutus muodostui muuttajista Georgian itäosista, Virginiasta, sekä Pohjois- ja  Etelä-Carolinasta. Troupin piirikunta tunnettiin sittemmin Georgian neljänneksi rikkaimpana ja viidenneksi suurimpana orjapiirikuntana. Kaupungissa asuneet plantaasinomsitajat rakennuttivat suuria kartanoita ja paikallisen kaupan keskuksena sinne rakennettiin myös julkisia rakennuksia, joista nykyipäiviin ovat säilyneet LaGrande College (1831) ja metodistikirkko (1857). Moent muut vanhat rakennukset tuhoutuivat tulipalossa vuonna 1919.
Yhdysvaltain sisällissodan aikana monet paikalliset palvelivat Etelävaltioiden asevoimissa. Kaupungissa oli sairaaloita ja se toimi myös pakolaisten keskuksena. Pohjoisvaltioiden joukot valtasivat sen 17. huhtikuuta 1865, minkä jälkeen monet paikalliset tehtaat poltettiin, rautatiet tuhottiin ja lähetinlinjat katkaistiin.
Sodan jälkeen kaupunkiin syntyi uutta puuvillateollisuutta ja sinne vedettiin uudet rautatieyhteydet vuosina 1895 ja 1906. Samoihin aikoihin valmistuivat myös viemäri-, vesi- ja sähköverkot, sekä päällystetyt tiet ja julkiset koulut. Teollisuus monipuolistui toisen maailmansodan jälkeisenä aikana.
Talous

Kotitalouksien keskimääräiset vuosittaiset ansiot LaGrangessa aikavälillä 2014–2018 olivat 34 468 USD ja henkilöä kohden 19 988 USD. 27,7 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 29 588 ja vuoden 2019 arvion mukaan 30 305. Kaupungin asukkaista 42,3 % oli taustaltaan valkoisia (latinot pois lukien 39,6 %), 50,3 % afroamerikkalaisia, 4,8 % latinoja mistä tahansa rodusta ja 3,5 % aasialaisia. 7,5 % kaupungin asukkaista puhui kotonaan jotakin muuta kieltä kuin englantia ja 6,5 % kaupungin asukkaista oli syntynyt ulkomailla.
Kulttuuri

LaGrangessa on kulttuuritarjontaa, jota ei usein löydy muista vastaavankokoisista kaupungeista. Kaupungilla on esimerkiksi oma baletti- ja oopperaryhmänsä, televisiokanava ja kaksi arkistoa. Historiallisia kohteita ovat Lamar Doddin lapsuudenasunto, Benjamin Hillin entien asunto ja nykyinen naistenkerho, LaGrange Collegen rakennukset ja Callaway House.
Keväisin kaupungissa järjestetään Azalea Storytelling Festival ja touko- tai kesäkuussa Hydrangea Festival. Sweet Land of Liberty -paraati järjestetään itsenäisyyspäivisin. LaGrangen ystävyyskaupunkeja ovat Aso Japanissa, Poti Georgiassa ja Craigavon Pohjois-Irlannissa.
Aiheesta muualla

Kuvia tai muita tiedostoja aiheesta LaGrange Wikimedia Commonsissa
Gilbert du Motier de Lafayetten patsas LaGrangen aukiolla.
Troupin piirikunnantalo.
Bellevuen kartano, senaattori Benjamin Hillin entien asunto.
Marissa Mayer

| Marissa Mayer |
| --- | --- |
 Marissa Mayer vuonna 2012.
Henkilötiedot
Syntynyt: 30. toukokuuta 1975 (ikä 49) Wausau, Wisconsin, Yhdysvallat
Kansalaisuus:   Yhdysvallat
Siviilisääty:  naimisissa
Puoliso:  Zachary Bogue
Marissa Ann Mayer (s. 30. toukokuuta 1975 Wausau, Wisconsin) on yhdysvaltalainen yritysjohtaja. Hän työskenteli Yahoon toimitusjohtajana 2012–2017, mitä ennen hän oli pitkään töissä Googlella.
Ura

Tietojenkäsittelytiedettä Stanfordin yliopistossa opiskellut Mayer oli 20. Googleen palkattu työntekijä. Hän työskenteli Googlen palveluksessa 13 vuoden ajan, ja kuului yhtiön keskeisimpiin johtohenkilöihin. Ennen Googlea Mayer työskenteli UBS Research Labissa Zürichissä. Hän siirtyi Yahoon toimitusjohtajaksi heinäkuussa 2012. Mayer luopui tehtävästä 2017 Verizonin ostettua Yahoon.
Fortune-lehti on nimennyt Mayerin neljänä vuonna maailman 50 vaikutusvaltaisimman naisen listalle.
Yksityiselämä

Mayer on naimisissa Zachary Boguen kanssa. Pariskunnan esikoispoika syntyi 30. syyskuuta 2012. Mayerilla on äitinsä puolelta suomalaistaustaiset sukujuuret.
Aiheesta muualla

Kuvia tai muita tiedostoja aiheesta Marissa Mayer Wikimedia Commonsissa
Martin Annen

| Mitalit | Mitalit | Mitalit |  |
| --- | --- | --- | --- |
|  Martin Annen |  Martin Annen |  Martin Annen |  |
Maa:   Sveitsi
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Pronssia | Salt Lake City 2002 | kahden miehen kelkka |  |
|  Pronssia | Torino 2006 | kahden miehen kelkka |  |
|  Pronssia | Torino 2006 | neljän miehen kelkka |  |
Martin Annen (s. 12. helmikuuta, 1974) on sveitsiläinen rattikelkkailija, ja viisinkertainen arvokisamitalisti.
Annen voitti ensimmäisen arvokisamitalinsa MM-kisoista 2001, missä hän sai pronssia kahden miehen kelkassa, olympialaisissa 2002 Annenin hyvät otteet jatkuivat, kun hän voitti pronssia kahden miehen kelkasta, MM-kisoissa 2005 tuli jälleen pronssia kahden miehen kelkasta.
Olympialaisissa 2006 Annen keräsi kaksi pronssia kahden ja neljän miehen kelkasta, jotka ovat hänen viimeisimmät arvokisamitalinsa.
Margarethe Cammermeyer

| Margarethe Cammermeyer |
| --- | --- |

Henkilötiedot
Syntynyt: 24. maaliskuuta 1942 (ikä 82) Oslo, Norja
Sotilashenkilö
Palvelusmaa(t):   Yhdysvallat
Palvelusvuodet:  1961–1997
Taistelut ja sodat:  Vietnamin sota
Sotilasarvo:  Eversti
Kunniamerkit:  Bronze Star
Joukko-osasto:  Washingtonin kansalliskaarti
Aiheesta muualla
www.cammermeyer.com
Margarethe Cammermeyer (24. maaliskuuta 1942 Oslo, Norja) on entinen Washingtonin kansalliskaartin eversti ja homoaktivisti.
Varhainen elämä ja koulutus

Cammermeyer syntyi Oslossa, Norjassa, ja hänestä tuli Yhdysvaltain kansalainen vuonna 1960. Vuonna 1961 Cammermeyer liittyi Yhdysvaltain maavoimien Army Student Nursing Program -ohjelmaan rahoittaakseen sairaanhoitajan opintonsa. Hän valmistui hoitotyön kandidaatiksi vuonna 1963 Marylandin yliopistosta.
Valmistumisensa jälkeen hän ilmoittautui aktiiviseen palvelukseen ja suoritti maavoimien peruskoulutuksen Texasissa. Hän harjoitteli kuusi kuukautta maavoimien sairaalassa Georgian osavaltiossa, jonka jälkeen hänet sijoitettiin Nürnbergiin, Saksaan.
Cammermeyer on myös suorittanut hoitotyön tohtorin tutkinnon Washingtonin yliopistossa.